gl gl es gl gl gl it en gl gl gl gl gl en gl it pt gl gl gl es pt en es pt fr es pt gl gl gl en gl gl gl gl gl gl gl gl ca gl id gl pt gl gl gl gl es en gl gl gl en en gl gl gl gl gl gl en en gl gl gl it nl en gl gl gl gl gl gl gl gl gl gl gl gl gl gl gl es gl es gl gl gl gl gl gl gl gl gl gl gl en gl gl gl gl gl en gl es gl es es en en es gl gl gl en gl gl gl en en gl gl gl en gl
Os hospitais públicos da provincia retoman a programación cirúrxica
Priorizaranse as intervencións dacordo a un criterio de gravidade, impacto na calidade e vida do paciente e riscos para a súa evolución clínica
26 de Maio de 2020
Retómase a actividade cirúrxica nos hospitais da Área Sanitaria Ourense, Verín e O Barco. “A redución de casos de Covid-19, e a menor ocupación hospitalaria adicada á pandemia, posibilita que, desde esta semana, todos os Servizos da Área Cirúrxica, dos tres hospitais públicos de Ourense intensifiquen a súa actividade, retomando as operacións programadas, nunha reactivación na que se comezará polas intervencións de prioridade 2, tendo en conta que ao longo deste período se mantiveron a totalidade das urxentes e as programadas de prioridade 1”, tal e como adianta a Consellería de Sanidade.
Tras unha fase inicial na que se priorizou a atención telefónica, con citas presenciais e intervencións só naqueles casos imprescindibles, os hospitais de Ourense, O Barco e Verín voltan pouco a pouco a normalidade. Dunha banda co progresivo incremento das intervencións urxentes, que se estima se reduciron ata nun 30% neste período, a espera dos datos de maio, o que se relaciona co confinanento e limitación dos movementos e, en paralelo, cun menor número de accidentes laborais, deportivos, de tráfico, caidas, etc.
“Obviamente realizouse toda a cirurxía urxente -329 intervencións no primeiro mes e medio do estado de alarma- e, durante toda esta crise sanitaria, mantivemos a totalidade da programación cirúrxica dos procedementos incluídos no Decreto de Garantías, que son aqueles cuxa desprogramación, ou adiamento, pode ter consecuencias negativas no prognóstico da enfermidade”, explica a directora de Procesos con Ingreso, e responsable da coordinación da Área Cirúrxica en Ourense, Verín e O Barco de Valdeorras, Mar Vázquez Salvado.
Estas cirurxías preferentes, 643 entre a segunda quincena de marzo e abril, realizáronse principalmente no Hospital Universitario de Ourense, o 95%, e correspóndense fundamentalmente con diagnósticos oncolóxicos. “As intervencións realizáronse con normalidade, dentro das lóxicas dificultades de manexo do paciente durante a pandemia e as medidas de protección”. Ademais, Vázquez Salvado, destaca que se habilitou un quirófano específico COVID, para realizar, conforme aos protocolos establecidos, as cirurxías non demorables dos pacientes que presentaban esta enfermidade.
Para retomar con garantías este proceso, a Consellería de Sanidade reuníu a un grupo técnico, do que formou parte o xefe do Servizo de Cirurxía Xeral e Aparello Dixestivo do Hospital Universitario de Ourense, Manuel García García, que elaborou un Plan de Reactivación da Actividade Cirúrxica en relación coa infección polo virus SARs_CoV_2, a modo de folla de ruta para esta complexa organización, que debe ponderar actividade asistencial e garantías ata o fin da pandemia.
Esta reactivación progresiva irá da man do incremento paulatino do resto de actividade asistencial, hospitalización, probas, etc, de forma homoxenea co resto dos sistema público de Galicia, e especialmente da Atención Primaria, nudo central do seguimento desta fase e control do posible reponte de casos.
Segundo a prioridade clínica
Tendo en conta a situación actual, a clave é “retomar a actividade cirúrxica ordinaria priorizando esta dacordo a un criterio de gravidade, impacto na calidade e vida do paciente e riscos para a súa evolución clínica. Así, estes días estanse a incorporar, en primeiro lugar, as cirurxías dos procedementos de prioridade 2”, asegura Sanidade.
Nesta liña, ao mesmo tempo que se inclúen os pacientes en función da súa prioridade, que se determina dacordo aun criterio clínico obxectivo valorado por cada servizo, subliña Mar Vázquez, comeza tamén a retomarse a cirurxía maior ambulatoria, ou que non require ingreso.
En canto a previsión desta programación, desde a Área Sanitaria de Ourense, Verín e O Barco de Valdeorras, está previsto continuar, se non hai cambios no cronograma ou na evolución da pandemia, coa programación de prioridade 3 (menos graves) atendendo xa a criterios de tempo da súa programación, e por último, posiblemente a partir da segunda metade do mes de xuño, di a doutora Vázquez, atenderanse tamén á cirurxía menor, xeralmente procedementos con anestesia local ou sen anestesia.
Vázquez Salvado desexa transmitir tranquilidade ás persoas que deban someterse a unha intervención, “tanto nesta etapa inicial de reactivación, como en toda a folla de ruta, ao igual que neste período extraordinario, incídese, de forma moi especial, na detección de posibles casos sospeitosos Covid previos á cirurxía, para actuar con total seguridade, tanto para os pacientes, como para os profesionais”.
Para elo, faise unha enquisa epidemiolóxica aos doentes, na procura activa de signos compatibles con infección por SARS-CoV-2, e, de xeito adicional, solicítase proba diagnóstica (PRC) naqueles casos nos que está indicado.
área cirúrxicas comarcal covid-19 hospital ingreso operacións Ourense prioridade procesos reactivación sanitaria Valdeorras Verín xuño
26 de Maio de 2020
O 6º Gran Premio de Montaña A Rúa reúne a 133 participantes
2 de Outubro de 2022
O Vianariño FS estréase na liga cunha contundente vitoria ante o Opt. Prieto-P. Tinto F.S. de Xinzo
1 de Outubro de 2022
Xa están á venda as entradas para a XVII Festa do Magosto da Rúa Vella
1 de Outubro de 2022
O Colexio Divina Pastora do Barco celebra o Día Europeo do Deporte Escolar con actividades en distintas zonas da vila
30 de Setembro de 2022
Ramiro Fernández, veciño de Pradomao (Parada de Sil), cumpre 100 anos
2 de Outubro de 2022
O valdeorrés Agustín González “Adas”, Distinción ao Mérito Deportivo 2022
2 de Outubro de 2022
Un escape de gas no centro do Barco mobiliza aos servizos de emerxencias
2 de Outubro de 2022
Malestar veciñal polo mal olor na desembocadura do río Cigüeño, no Malecón do Barco
2 de Outubro de 2022
O 6º Gran Premio de Montaña A Rúa reúne a 133 participantes
2 de Outubro de 2022
A empresa con sede en Valdeorras SPEDION aposta pola dixitalización no sector do transporte
8 de Xullo de 2020
Un local barquense únese ás asociacións de salas de concertos estatais para solicitar medidas mentres dure o cese de actividade
23 de Marzo de 2020
As ocas, de paseo polo casco vello do Barco
23 de Decembro de 2019
A provincia de Ourense ten 204 pacientes ingresados por coronavirus, 20 deles no Hospital de Valdeorras
16 de Abril de 2020
O desfile do Domingo Gordo en Viana do Bolo, en fotos
24 de Febreiro de 2020
Find us on Facebook
SUBSCRÍBETE AO XORNAL O SIL
© Copyright 2022, Todos los derechos reservados
Back to top button
Usamos cookies no noso sitio web para proporcionarlle a experiencia máis relevante lembrando as súas preferencias e repetindo visitas. Ao facer clic en "Aceptar", acepta o uso de TODAS as cookies.
Visión xeral da privacidade
Este sitio web usa cookies para mellorar a súa experiencia ao navegar polo sitio web. Destas cookies, as cookies que se clasifican como necesarias almacénanse no seu navegador, xa que son esenciais para o funcionamento das funcionalidades básicas do sitio web. Tamén empregamos cookies de terceiros que nos axudan a analizar e comprender como usa este sitio web. Estas cookies gardaranse no seu navegador só co seu consentimento. Tamén ten a opción de optar por non recibir estas cookies. Pero a desactivación dalgunhas destas cookies pode afectar a súa experiencia de navegación.
As cookies necesarias son absolutamente esenciais para que o sitio web funcione correctamente. Esta categoría só inclúe cookies que garanten as funcionalidades básicas e as funcións de seguridade do sitio web. Estas cookies non almacenan ningunha información persoal.